2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

  2.1.1 ความเป็นมา

บริษัทฯ ได้จัดตั้งขึ้นในปี 2504
โดยได้เข้าทำสัญญาจัดสร้างและประกอบกิจการโรงกลั่นน้ำมันที่อำเภอศรีราชา
ในรูปแบบการสร้าง-บริหาร-โอน (Build-Operate-Transfer : BOT) เป็นระยะเวลา 20
ปีกับกระทรวงอุตสาหกรรม บริษัทฯ เริ่มประกอบกิจการโรงกลั่นน้ำมันในปี 2507
เมื่อการก่อสร้างโรงกลั่นน้ำมันหน่วยแรก (TOC-1) แล้วเสร็จ ด้วยกำลังการกลั่นน้ำมันดิบจำนวน
35,000 บาร์เรลต่อวัน โดยมีหน่วยแตกโมเลกุลด้วยสารเร่งปฏิกิริยา (Fluidized Catalytic
Cracking Unit) เป็นหน่วยเปลี่ยนแปลงสภาพโมเลกุล (Conversion Unit)

ในปี 2510 บริษัทฯ ได้รับอนุมัติจากรัฐบาลในการขยายโรงกลั่นน้ำมัน และในปี 2513 บริษัทฯ
สามารถเพิ่มกำลังการกลั่นน้ำมันอีก 30,000 บาร์เรลต่อวัน โดยการสร้างโรงกลั่นน้ำมันหน่วยที่สอง
(TOC-2) โดยมีหน่วยแตกโมเลกุลด้วยความร้อน (Thermal Cracking Unit)
เป็นหน่วยเปลี่ยนแปลงสภาพโมเลกุล (Conversion Unit) ทำให้บริษัทฯ
มีกำลังการกลั่นน้ำมันรวมทั้งสิ้น 65,000 บาร์เรลต่อวัน จนเมื่อครบอายุของสัญญาปี 2524 ในวันที่
18 กันยายน 2524 บริษัทฯ ได้ทำการโอนทรัพย์สินของบริษัทฯ
ซึ่งได้แก่กรรมสิทธิ์ในที่ดินและโรงกลั่นน้ำมัน TOC-1 และ TOC-2
ให้แก่กระทรวงอุตสาหกรรมตามเงื่อนไขในสัญญาจัดสร้างและประกอบกิจการ ในปีเดียวกันนี้เอง
รัฐบาลได้ตัดสินใจให้บริษัทฯ ขยายกิจการการกลั่นน้ำมัน
และดำเนินกิจการดังกล่าวโดยการเข้าร่วมถือหุ้นในบริษัทฯ ในอัตราร้อยละ 49
ในนามของหน่วยงานน้ำมันของภาครัฐ ซึ่งต่อมาเปลี่ยนเป็น บมจ. ปตท.
ส่วนโครงสร้างผู้ถือหุ้นของบริษัทฯ ในขณะนั้น ได้แก่ บริษัท เชลล์ ปิโตรเลียม เอ็น.วี. (Shell
Petroleum N.V.) ถือหุ้นในอัตราร้อยละ 15 บริษัท คาลเท็กซ์ เทรดดิ้ง แอนด์
ทรานสปอร์เตชั่นคอร์ปอเรชั่น (Caltex Trading & Transportation Corporation)
ถือหุ้นในอัตราร้อยละ 5 สำนักงานทรัพย์สินส่วนพระมหากษัตริย์ ถือหุ้นในอัตราร้อยละ 2
และผู้ถือหุ้นเดิมและผู้ถือหุ้นเอกชนรายย่อยอื่นๆ ถือหุ้นรวมกันในอัตราร้อยละ 29 และจากนั้น บริษัทฯ
ได้ขอเช่าที่ดินและโรงกลั่นน้ำมันจากกระทรวงอุตสาหกรรม

ในปี 2532 หลังจากที่บริษัทฯ
ได้ทำการติดตั้งหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม (Hydrocracking
Complex) และหน่วยผลิตอื่นๆ แล้ว ทำให้บริษัทฯ มีกำลังการกลั่นน้ำมันเพิ่มขึ้นจาก 65,000
บาร์เรลต่อวันเป็น 90,000 บาร์เรลต่อวัน ในวันที่ 11 กันยายน 2535 บริษัทฯ
ได้ทำการซื้อทรัพย์สินโรงกลั่นน้ำมันที่บริษัทฯ เช่าอยู่ คือ โรงกลั่นน้ำมัน TOC-1 และ TOC-2
จากกระทรวงอุตสาหกรรม และได้เข้าทำสัญญาเช่าที่ดินจากกรมธนารักษ์เป็นระยะเวลา 30 ปี
สิ้นสุดวันที่ 10 กันยายน 2565

ภายหลังจากการขยายกิจการโรงกลั่นน้ำมันครั้งที่ 2 เป็นที่เรียบร้อยในปี 2536
โรงกลั่นน้ำมันของบริษัทฯ กลายเป็นโรงกลั่นน้ำมันเดี่ยว (Single-Site) ที่ใหญ่ที่สุด
และเป็นโรงกลั่นน้ำมันแบบคอมเพล็กซ์ (Complex Refinery) ที่ดีที่สุดแห่งหนึ่งในประเทศ
ด้วยกำลังการกลั่นน้ำมันดิบถึง 190,000 บาร์เรลต่อวัน
โดยมีหน่วยเพิ่มออกเทนด้วยสารเร่งปฏิกิริยา (Continuous Catalyst Regeneration
Platformer) จำนวน 2 หน่วยและหน่วยเปลี่ยนแปลงสภาพโมเลกุล (Conversion Unit)
ที่สำคัญจำนวน 3 หน่วย เพื่อช่วยยกระดับคุณภาพของผลิตภัณฑ์ปิโตรเลียม
ซึ่งได้แก่หน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม (Hydrocracking Unit)
หน่วยแตกโมเลกุลด้วยสารเร่งปฏิกิริยา (Fluidized Catalytic Cracking Unit)
และหน่วยแตกโมเลกุลด้วยความร้อน (Thermal Cracking Unit) นอกจากนี้ บริษัทฯ
ได้เพิ่มกำลังการผลิตของหน่วยกลั่นน้ำมันดิบ (Crude Distillation Unit)
ให้มีกำลังการกลั่นน้ำมันอีก 15,000 บาร์เรลต่อวันในปี 2537 ภายหลังจากที่บริษัทฯ
ได้ติดตั้งหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม (Hydrocracking
Complex) หน่วยที่สองและหน่วยผลิตอื่นๆ เป็นที่เรียบร้อยแล้ว ทำให้กำลังการกลั่นน้ำมันดิบ
ซึ่งรวมกระบวนการกลั่นวัตถุดิบขั้นกลางของบริษัทฯ เพิ่มขึ้นจาก 205,000 บาร์เรลต่อวัน เป็น
220,000 บาร์เรลต่อวัน

2.  พัฒนาการที่สำคัญในช่วง 5 ปีที่ผ่านมา

  ปี 2546

-   บริษัทฯ ได้เข้าทำสัญญาซื้อขายก๊าซ CCR Net Gas
    จากหน่วยเพิ่มค่าออกเทนด้วยสารเร่งปฏิกิริยา (Continuous Catalyst Regeneration
    Platformer) จากเอสโซ่
    โดยจะนำก๊าซดังกล่าวเข้ากระบวนการผลิตเพื่อแยกก๊าซไฮโดรเจน
    และนำก๊าซไฮโดรเจนที่ได้ไปใช้เป็นวัตถุดิบส่วนหนึ่งในการแปลงสภาพผลิตภัณฑ์ในกระบวนการผลิต

-   บริษัทฯ นำร่องผลิตน้ำมันดีเซลกำมะถันต่ำ (350 ส่วนในล้านส่วน)
    ออกสู่ตลาดเพื่อรองรับข้อกำหนดคุณภาพน้ำมันดีเซลใหม่ ซึ่งมีผลบังคับใช้ในต้นปี 2547
    เพื่อลดมลพิษจากรถยนต์

-   บริษัทฯ ได้เพิ่มความสามารถในการรับวัตถุดิบของหน่วยมิกซ์ไซลีนส์จาก 3,000 ตันต่อวัน เป็น
    4,500 ตันต่อวัน และเพิ่มกำลังการผลิตมิกซ์ไซลีนส์จาก 1,000 ตันเป็น 1,300 ตันต่อวัน

-   บริษัทฯ ได้ซื้อหนี้คืนก่อนกำหนดจำนวนประมาณ 98 ล้านเหรียญสหรัฐฯ
    ตามที่ระบุไว้ในสัญญาหลักในการปรับโครงสร้างหนี้ ในราคาประมาณร้อยละ 85

-   เดือนกันยายนและในเดือนธันวาคม บริษัทฯ ได้ชำระหนี้ระยะยาวก่อนกำหนดประมาณ 64
    ล้านเหรียญสหรัฐฯ ให้เจ้าหนี้

-   บริษัทฯ ได้ทำสัญญาซื้อขายผลิตภัณฑ์ปิโตรเลียมสำเร็จรูปกับเชลล์
    (หลังจากที่เชลล์ได้สิ้นสุดภาระผูกพันตามสัญญาซื้อขายผลิตภัณฑ์ในปี 2544)

  ปี 2547

-   เดือนเมษายน บริษัทฯ ได้จัดหาเงินกู้ยืมใหม่ (Refinance) ซื้อหนี้คืนจำนวนประมาณ 213
    ล้านเหรียญสหรัฐฯ ในราคาประมาณร้อยละ 98
    รวมทั้งแลกเปลี่ยนหนี้เงินกู้ยืมระยะยาวเพื่อเพิ่มความยืดหยุ่นในทางการเงิน
    และลดต้นทุนเงินกู้ยืมในอัตราที่สะท้อนสินเชื่อที่แข็งแกร่ง

-   เดือนมิถุนายน บริษัทฯ ได้ชำระคืนหนี้ก่อนกำหนดประมาณ 100 ล้านเหรียญสหรัฐฯ

-   เมื่อวันที่ 9 สิงหาคม บริษัทฯ จดทะเบียนแปรสภาพเป็น บริษัท ไทยออยล์ จำกัด (มหาชน)

-   เมื่อวันที่ 20 ตุลาคม บริษัทฯ ลงนามในสัญญาซื้อขายหุ้น บริษัท ไทยพาราไซลีน จำกัด
    และบริษัท ไทยลู้บเบส จำกัด (มหาชน) จากผู้ถือหุ้นอื่น ทำให้บริษัทฯ
    เป็นผู้ถือหุ้นทั้งหมดในบริษัททั้งสอง

-   เมื่อวันที่ 26 ตุลาคม หลักทรัพย์ของบริษัทฯ
    เริ่มการซื้อขายในตลาดหลักทรัพย์แห่งประเทศไทยเป็นวันแรก (First Day Trading)
    โดยมีราคาเปิดที่ 42 บาทต่อหุ้น ซึ่งสูงกว่าราคาจอง 10 บาทต่อหุ้น หรือร้อยละ 23.8

-   เมื่อวันที่ 19 พฤศจิกายน ผู้จัดการการจำหน่ายและรับประกันการจำหน่ายหลักทรัพย์ของบริษัทฯ
    ใช้สิทธิในการซื้อหุ้นเพิ่มทุน (Green Shoe Option) ทั้งนี้ ได้มีการใช้สิทธิเร็วกว่ากำหนด 2
    วัน เนื่องจากผู้จัดการการจัดจำหน่ายมั่นใจในเสถียรภาพของราคาหุ้น

-   ในวันที่ 10 ธันวาคม คณะกรรมการบริษัทฯ มีมติอนุมัติแต่งตั้งคณะกรรมการใหม่ 6 ท่าน
    แทนกรรมการฝ่ายสถาบันการเงินที่ได้ลาออกไปภายหลังการทำ IPO

-   เมื่อวันที่ 16 ธันวาคม 2547 บริษัทฯ ได้ลงนามในสัญญาซื้อขายหุ้นกับ บริษัท ยูโนแคล เอเชีย
    แปซิฟิก เวนเจอร์ส (Unocal Asia Pacific Ventures) เพื่อซื้อหุ้นร้อยละ 24 ใน บจ.
    ผลิตไฟฟ้าอิสระ ในมูลค่า 12.75 ล้านเหรียญสหรัฐฯ

-   ปี 2547 บริษัทฯ ได้รับรางวัล ดังนี้

    -   รางวัล IFR Asia’s Thai Capital Markets Deal of the Year จากวารสาร
        IFR (International Financing Review)

    -   รางวัล Best Equity Deal, Best IPO, Best Privatization และ Best
        Thailand Deal for the Year 2004 จากวารสารไฟแนนซ์เอเชีย (Finance
        Asia)

    -   รางวัล Country Awards – Best IPO Deal in Thailand และรางวัล Best
        Newly Listed Company in Thailand จากวารสารเอเชียมันนี่ (Asiamoney)

    -   รางวัล Triple A, Asset ASIAN Awards 2004 – Best IPO
        จากวารสารดิแอสเซท (The Asset)

    -   รางวัล Best Equity Deal in Asia จากวารสารยูโรมันนี่ (Euromoney)

  ปี 2548

-   เดือนมีนาคม บริษัทฯ ซื้อหุ้นใน บจ. ผลิตไฟฟ้าอิสระ ร้อยละ 24 จาก บริษัท ยูโนแคล
    เอเชีย แปซิฟิก เวนเจอร์ส

-   เดือนมีนาคม บริษัทฯ ชำระคืนเงินกู้ก่อนกำหนด จำนวน 100 ล้านเหรียญสหรัฐฯ

-   เดือนมิถุนายน บริษัทฯ ประสบความสำเร็จจัดหาแหล่งเงินกู้ใหม่รวม 680 ล้านเหรียญสหรัฐฯ
    โดยมีการออกหุ้นกู้สกุลเงินดอลลาร์ 350 ล้านเหรียญสหรัฐฯ มีอายุไถ่ถอนในปีที่ 10
    ได้รับการจัดอันดับความน่าเชื่อถือในระดับ Baa1 จาก Moody’s และ BBB จาก S&P

-   เดือนมิถุนายน บริษัทฯ ได้รับรางวัลในด้านมาตรฐานการดำเนินการกลั่นจากบริษัท Shell
    Global Solutions International ได้แก่ Reliability Awards สำหรับปี 2547
    สำหรับหน่วยกลั่นน้ำมันดิบหน่วยที่ 3 (Crude Distillation Unit 3)
    และหน่วยเพิ่มออกเทนด้วยสารเร่งปฏิกิริยาหน่วยที่ 2 (Continuous Catalyst
    Regeneration Platformer Unit 2)

-   เดือนกรกฎาคม บริษัทฯ ได้รับรางวัล SET Awards 2005 ประเภทรางวัล Best Newly
    Listed Company จากตลาดหลักทรัพย์แห่งประเทศไทย ซึ่งเป็นรางวัลที่ตลาดหลักทรัพย์ฯ
    ได้ทำการคัดเลือกจากบริษัทฯ ที่จดทะเบียนกับตลาดหลักทรัพย์ฯ ในปี 2547
    โดยพิจารณาจากความสำเร็จในการเสนอขายหลักทรัพย์ต่อประชาชน
    ผลตอบแทนที่นักลงทุนได้รับภายหลังวันที่ซื้อขายวันแรก
    ตลอดจนฐานะการเงินและผลการดำเนินงาน

-   เดือนสิงหาคม บริษัทฯ
    สามารถเจรจาและบรรลุข้อตกลงกับบริษัทผู้รับเหมาก่อสร้างที่มีชื่อเสียงเพื่อดำเนินการก่อสร้างโครงการขยายกำลังการผลิตหน่วยกลั่นที่
    3
    ซึ่งจะช่วยสร้างความมั่นคงให้แก่รายได้และเสริมสร้างศักยภาพทางธุรกิจของกลุ่มในระยะยาว

-   เดือนตุลาคม บริษัทฯ เพิ่มทุนในบริษัท ท่อส่งปิโตรเลียมไทย จำกัด จำนวน 416.5 ล้านบาท
    และบริษัท ท่อส่งปิโตรเลียมไทย จำกัด
    ได้นำเงินจากการเพิ่มทุนดังกล่าวมาชำระคืนค่าบริการขนส่งล่วงหน้าแก่บริษัทฯ

-   เดือนธันวาคม บริษัทฯ ลงนามสัญญากู้เงินทุนหมุนเวียนใหม่เพิ่มขึ้นกับธนาคารในประเทศ
    และธนาคารต่างประเทศที่มีสาขาในประเทศ จำนวน 6 แห่ง โดยเป็นเงินกู้ที่ไม่มีหลักประกัน
    แบ่งเป็นวงเงินสินเชื่อชนิดที่ผู้ให้กู้มีข้อผูกมัดที่จะต้องให้บริษัทกู้แน่นอน (Committed Line)
    และวงเงินสินเชื่อชนิดที่ผู้ให้กู้มีสิทธิจะให้ผู้กู้เบิกถอนหรือไม่ก็ได้ (Uncommitted Line)
    เพื่อให้มั่นใจว่า
    บริษัทจะมีสภาพคล่องทางการเงินอย่างเพียงพอที่จะสนับสนุนการดำเนินธุรกิจอย่างต่อเนื่อง

-   เดือนธันวาคม คณะกรรมการบริษัทฯ แต่งตั้งคณะกรรมการสรรหาและพิจารณาค่าตอบแทน
    พร้อมทั้งคณะกรรมการกำกับดูแลกิจการ

  ปี 2549

-   เดือนมกราคม บริษัทฯ ได้ดำเนินการชำระหนี้เงินกู้หมุนเวียนตามสัญญาวงเงินกู้หมุนเวียน หรือ
    USD Revolving Credit Facility Agreement คืนให้กับธนาคารผู้ให้กู้เป็นจำนวน 100
    ล้านเหรียญสหรัฐฯ

-   เดือนมกราคม บจ. ผลิตไฟฟ้าอิสระ
    เจรจาปรับลดอัตราดอกเบี้ยเงินกู้ในประเทศตามสัญญาเงินกู้ระยะยาวกับสถาบันการเงินได้สำเร็จ
    มีผลตั้งแต่วันที่ 24 พฤศจิกายน 2548 โดยสามารถปรับลดอัตราดอกเบี้ยได้ร้อยละ 1.125 ถึง
    1.25 ต่อปี

-   เดือนมกราคม บริษัทฯ ได้รับการจัดอันดับให้เป็น “บริษัทจดทะเบียนที่ดีที่สุดในเอเชีย (Best
    Newly Listed Company in Asia) ประจำปี 2548” และเป็น
    “องค์กรที่มีการพัฒนาสูงสุดเป็นอันดับ 6 ของเอเชีย (Most Improved Companies in
    Asia – 6^(th) Ranking) ประจำปี 2548”
    ซึ่งเป็นการประเมินบริษัทจดทะเบียนในเอเชียจำนวนถึง 368 บริษัท
    จากการจัดอันดับของนักวิเคราะห์ตลาดของกลุ่มธนาคารและสถาบันการวิจัยชั้นนำในเอเชีย
    ซึ่งประกาศโดยนิตยสาร Euromoney

-   เดือนเมษายน บริษัทฯ ได้รับการจัดอันดับเป็น 1 ใน 13 บริษัทของไทยที่ติดอันดับ FORBES
    GLOBAL 2000 ประจำปี 2549 โดยเป็นบริษัทจดทะเบียนขนาดใหญ่อันดับที่ 1,330 ของโลก
    ซึ่งพิจารณาจากยอดขาย กำไร สินทรัพย์ และมูลค่าตามราคาตลาดในแต่ละปี

-   เดือนพฤษภาคม บริษัทฯ
    ได้รับอนุมัติการส่งเสริมโครงการผลิตไฟฟ้าโดยใช้ก๊าซธรรมชาติเป็นเชื้อเพลิง
    จากสำนักงานคณะกรรมการส่งเสริมการลงทุน กระทรวงอุตสาหกรรม

-   เดือนมิถุนายน สถาบันการจัดอันดับความน่าเชื่อถือ Standard & Poor’s (S&P’s)
    คงการจัดอันดับความน่าเชื่อถือของหุ้นกู้ไม่มีหลักประกันและไม่ด้อยสิทธิของไทยออยล์ไว้ที่
    “BBB”
    ซึ่งสะท้อนถึงการคาดการณ์ที่ไทยออยล์ยังคงความเป็นผู้นำในธุรกิจการกลั่นน้ำมันในประเทศ
    อีกทั้ง สามารบริหารการผลิตและต้นทุนได้อย่างมีประสิทธิภาพ
    รวมถึงการที่มีความสัมพันธ์อันดีมาเป็นระยะเวลายาวนาน และมีการผนึกกำลังด้านปฏิบัติการ
    (Operational Integration) กับ ปตท. ได้เป็นอย่างดี

-   เดือนมิถุนายน บริษัทฯ ร่วมมือกับบริษัท ไทยลู้บเบส จำกัด (มหาชน) เพื่อเพิ่มอุณหภูมิน้ำมันดิบ
    (Hot Oil) โดยนำน้ำมันที่มีความร้อนจากบริษัท ไทยลู้บเบส จำกัด (มหาชน)
    มาใช้เพิ่มอุณหภูมิน้ำมันดิบของบริษัทฯ ให้สูงขึ้น ก่อนป้อนสู่เตาของหน่วยกลั่นน้ำมันดิบหน่วยที่ 1
    ส่งผลให้บริษัทฯ มีกำลังการผลิตเพิ่มขึ้น 5,000 บาร์เรลต่อวัน เป็น 225,000 บาร์เรลต่อวัน

-   เดือนกรกฎาคม บริษัทฯ ได้ก่อตั้งบริษัท PTT ICT SOLUTIONS จำกัด ร่วมกับบริษัทในกลุ่ม
    ปตท. อีก 4 บริษัท ได้แก่ บริษัท ปตท. จำกัด (มหาชน) บริษัท ปตท.
    สำรวจและผลิตปิโตรเลียม จำกัด (มหาชน) บริษัท ปตท. เคมีคอล จำกัด (มหาชน)
    และบริษัท อะโรเมติกส์ จำกัด (ประเทศไทย) (มหาชน) โดยถือหุ้นในสัดส่วนบริษัทละ 20%
    เท่าๆ กัน เพื่อรวมหน่วยงานและการให้บริการทางด้านเทคโนโลยีสารสนเทศของทั้ง 5
    บริษัทไว้ด้วยกัน

-   เดือนกรกฎาคม คณะกรรมการบริษัทฯ ได้อนุมัติให้บริษัทฯ
    ทำสัญญาสินเชื่อเงินทุนหมุนเวียนชนิดวงเงินสินเชื่อชนิดผู้ให้กู้มีข้อผูกมัดจะต้องให้บริษัทกู้แน่นอน
    (Committed Line) และวงเงินสินเชื่อชนิดผู้ให้กู้มีสิทธิจะให้ผู้กู้เบิกถอนหรือไม่ก็ได้
    (Uncommitted Line) กับสถาบันการเงิน 5 แห่ง เป็นจำนวนเงิน 2,900 ล้านบาท
    นอกจากนั้น ยังอนุมัติให้บริษัทฯ ทำสัญญาวงเงินซื้อขายอัตราต่างประเทศ (Foreign
    Exchange) จากธนาคารแห่งโนวาสโกเทีย สาขากรุงเทพฯ ไม่เกิน 60 ล้านเหรียญสหรัฐฯ
    และจากธนาคารบีเอ็นพี พารีบาส์ ไม่เกิน 45 ล้านยูโรดอลลาร์

-   เดือนสิงหาคม สถาบันการจัดอันดับความน่าเชื่อถือ Moody’s Investors Service
    (“Moody’s”)
    คงการจัดอันดับความน่าเชื่อถือของหุ้นกู้ไม่มีหลักประกันและไม่ด้วยสิทธิของไทยออยล์ไว้ที่
    “Baa1”
    ซึ่งสะท้อนถึงการคาดการณ์ที่ไทยออยล์ยังคงมีความสามารถด้านการกลั่นและด้านการเงินที่แข็งแกร่งอย่างต่อเนื่อง
    รวมถึงการที่ไทยออยล์ยังคงความได้เปรียบในการแข่งขันด้านต้นทุนได้อย่างมีประสิทธิภาพและมีนโยบายทางการเงินที่รัดกุม

-   เดือนกันยายน บริษัทฯ
    ได้รับอนุมัติรายงานการวิเคราะห์ผลกระทบสิ่งแวดล้อมโครงการโรงไฟฟ้าพลังความร้อนร่วม
    (IPP) และโครงการทุ่นรับน้ำมันดิบกลางทะเลชุดใหม่ (SBM-2)
    จากสำนักนโยบายและแผนทรัพยากรธรรมชาติและสิ่งแวดล้อม
    กระทรวงทรัพยากรธรรมชาติและสิ่งแวดล้อม

-   เดือนกันยายน บริษัท ฟิทช์ เรทติ้งส์ (ประเทศไทย) จำกัด จัดอันดับเครดิตภายในประเทศ
    (National Rating) บริษัท ไทยออยล์ จำกัด (มหาชน) หรือ TOP ระยะยาวที่ระดับ
    ‘AA-(tha)’ และระยะสั้นที่ระดับ ‘F1+(tha))’
    สืบเนื่องจากศักยภาพที่จะเป็นโรงกลั่นหลักของ ปตท. ในการดำเนินธรุกิจการกลั่นน้ำมัน
    และการดำเนินธุรกิจในลักษณะพึ่งพอกัน นอกจากนี้
    ยังมีสถานะทางการเงินที่แข็งแกร่งและมีต้นทุนการผลิตที่ต่ำ

-   เดือนตุลาคม บริษัทฯ จัดงาน Debentures Issuance No.1/2006 Road Show
    เพื่อดำเนินการระดมเงินกู้ระยะยาว โดยการเสนอขายหุ้นกู้สกุลเงินบาทในวงเงินไม่เกิน
    5,500 ล้านบาท ระยะเวลา 3-7 ปีต่อนักลงทุนในประเทศ ซึ่งมียอดจองสูงกว่าที่กำหนดถึง
    1.2 หมื่นล้านบาท หรือ 2.2 เท่าของมูลค่าหุ้นกู้

-   เดือนตุลาคม บริษัท ฟิทช์ เรทติ้งส์ (ประเทศไทย) จำกัด จัดอันดับเครดิตภายในประเทศ
    (National Rating) หุ้นกู้ไม่มีหลักประกันและไม่ด้อยสิทธิของบริษัทฯ ระยะยาว ที่ระดับ
    ‘AA-(tha)’ และระยะสั้นที่ระดับ ‘F1+(tha))’

-   เดือนตุลาคม บริษัทฯ
    ได้รับการจัดอันดับให้อยู่ในกลุ่มบริษัทที่มีการกำกับดูแลกิจการในเกณฑ์ดีมาก ประจำปี 2549
    จากการพิจารณาของคณะกรรมการบรรษัทภิบาลแห่งชาติ

-   เดือนพฤศจิกายน บริษัทฯ ได้ย้ายพื้นที่ทำการของสำนักงานกรุงเทพฯ ชั้น 12 ขึ้นไปยังชั้น 16
    อาคารซันทาวเวอร์ส บี

-   ปี 2549 บริษัทฯ ได้รับรางวัล ดังนี้

    -   รางวัลสุริยศศิธร โดยได้รับรางวัลชนะเลิศปฏิทินดีเด่นในหมวดทั่วไป
        ประเภทสมุดบันทึกและประเภทตั้งโต๊ะ

    -   ใบรับรองมาตรฐานห้องปฏิบัติการทดสอบสากล (SMPCS = Shell Main Product
        Correlation Scheme) จาก SGS (Shell Global Solution)
        ในฐานะที่เป็นห้อง Lab ที่มีความสามารถในการทดสอบผลิตภัณฑ์น้ำมันตัวอย่าง
        (Unknown Sample) ได้ถูกต้องแม่นยำและรวดเร็วที่สุดของกลุ่ม SGS กว่า 150
        แห่งทั่วโลก

    -   รางวัล Platts TOP 250 Global Energy Companies Awards
        ในฐานะที่เป็นบริษัทชั้นนำในการประกอบธุรกิจพลังงานในหมวด Platts Top
        Companies in Asia ในอันดับที่ 33 ของภูมิภาคเอเชียและอันดับที่ 140 ของโลก

  ปี 2550

-   เดือนมีนาคม บริษัท ไทยออยล์มารีน จำกัด
    ลงนามสัญญาซื้อเรือขนส่งน้ำมันและผลิตภัณฑ์ปิโตรเคมีขนาด 7,000 ตันบรรทุกจากบริษัท
    Zhejiang Shenzhou Shipbuilding จำกัด ของประเทศจีน
    เพื่อขยายขีดความสามารถในการขนส่งสินค้าและการแข่งขัน
    ทั้งยังสามารถรองรับกฎระเบียบใหม่ด้านการควบคุมมลภาวะทางทะเลที่กำหนดโดย
    International Maritime Organization (IMO) อีกด้วย

-   เดือนเมษายน บจ. ผลิตไฟฟ้าอิสระ จำกัด
    ปิดซ่อมบำรุงครั้งใหญ่และตรวจสอบสภาพของเครื่องจักรทุกชิ้นในโรงไฟฟ้า เช่น
    เครื่องกำเนิดไฟฟ้ากังหันก๊าซ (Gas Turbine) เครื่องกำเนิดไฟฟ้ากังหันไอน้ำ (Steam
    Turbine) หม้อไอน้ำ (Heat Recovery Steam Generator) ตลอดจนอุปกรณ์ที่เกี่ยวข้อง

-   เดือนกรกฎาคม บริษัทฯ ทำการปิดซ่อมบำรุงโรงกลั่นตามวาระครั้งใหญ่
    เพื่อเตรียมความพร้อมรับงานโครงการขยายกำลังการผลิตที่จะดำเนินการในช่วงปลายปี

-   เดือนกรกฎาคม บริษัทฯ ได้รับการจัดอันดับความน่าเชื่อถือระดับองค์กรไว้ที่ระดับ “BBB”
    และอันดับความน่าเชื่อถือของหุ้นกู้ไม่มีหลักประกันของบริษัทฯ วงเงิน 350 ล้านเหรียญสหรัฐฯ
    ไว้ที่ “BBB” จากสถาบันการจัดอันดับความน่าเชื่อถือ Standard & Poor’s (S&P’s)

-   เดือนสิงหาคม บริษัทฯ ได้จัดพิธีวางศิลาฤกษ์
    “ศูนย์สุขภาพและการเรียนรู้เครือไทยออยล์เพื่อชุมชน”
    ซึ่งจัดสร้างขึ้นเพื่อร่วมพัฒนาคุณภาพชีวิตของชุมชนอย่างเป็นรูปธรรม โดยไม่คิดค่าใช้จ่าย
    และถวายเป็นพระราชกุศลแด่พระบาทสมเด็จพระเจ้าอยู่หัว
    เนื่องในปีมหามงคลเฉลิมพระชนมพรรษา 80 พรรษา
    โดยเน้นในเรื่องการบริการด้านสาธารณสุขขั้นพื้นฐานและการสร้างทักษะความรู้แก่ชุมชนรอบโรงกลั่น

-   เดือนกันยายน บริษัทฯ ได้รับการจัดอันดับให้เป็นบริษัทจดทะเบียนขนาดใหญ่อันดับที่ 1,354
    ของโลกจากนิตยสาร FORBES ในการจัดอันดับ FORBES GLOBAL 2000 ประจำปี 2550

-   เดือนตุลาคม บริษัทฯ ทำการปิดซ่อมบำรุงโรงกลั่นตามวาระ หลังเดินเครื่องยาวนาน 8 ปี
    และมีงานเชื่อมต่องานโครงการขยายกำลังการผลิตหน่วยกลั่นน้ำมันดิบที่ 3
    เพื่อเพิ่มกำลังการผลิตอีก 50,000 บาร์เรลต่อวัน รวมทั้งการหยุดเดินเครื่องของหน่วย
    Hydrocracking Unit – 2 (HUC-2)
    ซึ่งถือเป็นการปิดซ่อมบำรุงครั้งใหญ่ตามวาระและดำเนินโครงการขยายครั้งที่ซับซ้อนและยากลำบากที่สุดนับแต่ก่อตั้งโรงกลั่น
    นอกจากนี้ TPX ยังได้ขยายกำลังการผลิตสารมิกซ์ไซลีน ซึ่งทำให้การผลิตสารมิกซ์ไซลีนเพิ่มขึ้น

-   เดือนพฤศจิกายน โครงการติดตั้งเครื่องกำเนิดไฟฟ้าชนิดกังหันก๊าซขนาดใหญ่ที่สุด 38
    เมกะวัตต์ (Gas Turbine) ของบริษัทฯ เสร็จสมบูรณ์ พร้อมเดินเครื่องผลิตกระแสไฟฟ้า
    เพื่อรองรับความต้องการใช้และไอน้ำที่เพิ่มสูงขึ้นจากโครงการขยายกำลังการผลิตทั้งจากหน่วยกลั่นน้ำมันดิบที่
    3 ของบริษัทฯ และบริษัท ไทยพาราไซลีน จำกัด

-   เดือนพฤศจิกายน บริษัทฯ ได้รับการจัดอันดับความน่าเชื่อถือหุ้นกู้ของบริษัทฯ ไว้ที่ “Baa 1”
    จากสถาบันการจัดอันดับความน่าเชื่อถือ Moody’s

-   เดือนธันวาคม บริษัท แม่สอดพลังงานสะอาด จำกัด จัดพิธีวางศิลาฤกษ์โรงงานผลิต
    เอทานอลจากอ้อยขนาดกว่า 600 ไร่ที่ตำบลแม่ดาว อำเภอแม่สอด จังหวัดตาก เพื่อผลิต
    เอทานอลขนาด 200,000 ลิตรต่อวัน โดยคาดว่าจะดำเนินการผลิตเชิงพาณิชย์ได้ภายในต้นปี
    2552

-   เดือนธันวาคม บริษัทฯ เริ่มเดินเครื่องหน่วยกลั่นน้ำมันดิบที่ 3
    หลังจากดำเนินโครงการขยายกำลังการผลิตเสร็จสมบูรณ์ ส่งผลให้บริษัทฯ
    มีกำลังการผลิตเพิ่มขึ้นเป็น 275,000 บาร์เรลต่อวัน

-   เดือนธันวาคม บริษัทไทยออยล์มารีนจำกัด จัดซื้อเรือขนส่งน้ำมันปิโตรเลียม ขนาด 32,500
    ตันบรรทุก ในมูลค่า 35.2 ล้านเหรียญสหรัฐฯ เพื่อรองรับตลาดการขนส่งผลิตภัณฑ์ของกลุ่ม

-   เดือนธันวาคม บริษัทฯ ได้รับการจัดอันดับความน่าเชื่อถือระดับองค์กรในระยะยาวไว้ที่ระดับ
    “AA- (tha)” และระยะสั้นไว้ที่ระดับ F1+ (tha) นอกจากนั้น
    ยังคงอันดับความน่าเชื่อถือของหุ้นกู้ไม่มีหลักประกันและไม่ด้อยสิทธิมูลค่ารวม 5.5 พันล้านบาท
    ไว้ที่ “AA- (tha)” จากสถาบันการจัดอันดับความน่าเชื่อถือ บริษัท ฟิทช์ เรทติ้งส์
    (ประเทศไทย) จำกัด

-   ปี 2550 บริษัทฯ และบริษัทในเครือ ได้รับรางวัล ดังนี้

    -   บริษัทฯ ได้รับรางวัลโรงงานน่าอยู่ร่วมใจเฉลิมพระเกียรติจากกรมโรงงานอุตสาหกรรม
        กระทรวงอุตสาหกรรม
        เนื่องในวโรกาสที่พระบาทสมเด็จพระเจ้าอยู่หัวทรงครองสิริราชสมบัติครบ 60 ปี
        ในฐานะที่เป็นโรงกลั่นที่มีภูมิทัศน์สวยงาม สะอาด ถูกสุขลักษณะและเป็นมิตรกับสิ่งแวดล้อม

    -   บริษัท ไทยพาราไซลีน จำกัด ได้รับรางวัล EIA Monitoring Awards 2006
        เนื่องจากปฏิบัติตามมาตรการในรายงานวิเคราะห์ผลกระทบสิ่งแวดล้อมและมีการจัดการสภาพแวดล้อมดีเด่นประจำปี
        2549 จากสำนักงานนโยบายและแผนทรัพยากรธรรมชาติและสิ่งแวดล้อม
        กระทรวงทรัพยากรธรรมชาติและสิ่งแวดล้อม

    -   บริษัทฯ ได้รับรางวัล Best Managed Company รางวัล Investor Relations
        อันดับที่ 5 และรางวัล Best Corporate Governance อันดับที่ 6
        ของภูมิภาคเอเชียจากนิตยสาร Finance Asia

    -   บริษัทฯ ได้รับรางวัล Platts TOP 250 Global Energy Companies Awards
        ในฐานะที่เป็นบริษัทชั้นนำในการประกอบธุรกิจพลังงานในหมวด Platts Top
        Companies in Asia ในอันดับที่ 35 ของภูมิภาคเอเชียและอันดับที่ 154 ของโลก
        รวมถึงรางวัล Platts TOP 250 Global Energy Companies
        Fastest-Growing Companies in Asia อันดับที่ 17 ของภูมิภาค

    -   บริษัทฯ ได้รับรางวัลการรับรองห้องปฏิบัติการวิเคราะห์ที่ดี (Good Laboratory
        Practice / Department of Industrial Works (GLP / DIW)
        ของกรมโรงงานอุตสาหกรรม

    -   บริษัท ไทยพาราไซลีน จำกัด ได้รับรางวัล Zero Accident Award
        ในฐานะที่เป็นบริษัทที่มีสถิติความปลอดภัย ไม่มีการประสบอุบัติเหตุถึงขั้นหยุดงาน (No
        loss time injury) ตั้งแต่วันที่ 1 มกราคม 2540 ถึงวันที่ 29 ธันวาคม
        รวมระยะเวลา 10 ปี รวมชั่วโมงการทำงานได้ 3,500,000
        ชั่วโมงคนจากกระทรวงแรงงาน

    -   คณะกรรมการบริษัทฯ รับรางวัลคณะกรรมการดีเด่นแห่งปี
        ในฐานะที่สามารถบริหารจัดการองค์กรอย่างมีประสิทธิภาพ
        และสามารถสร้างมูลค่าให้กับผู้ถือหุ้นในระยะยาวจากสมาคมส่งเสริมกรรมการบริษัทไทย
        ตลาดหลักทรัพย์แห่งประเทศไทย สมาคมธนาคารไทย
        สมาคมบริษัทจดทะเบียนและสภาธุรกิจตลาดทุนไทย

    -   บริษัทฯ และ บจ. ผลิตไฟฟ้าอิสระ รับรางวัล EIA Monitoring Awards 2007
        เนื่องจากเป็นสถานประกอบการที่ปฏิบัติตามมาตรการในรายงานวิเคราะห์ผลกระทบสิ่งแวดล้อมและมีการจัดการสภาพแวดล้อมดีเด่นประจำปี
        2550 จากสำนักงานนโยบายและแผนทรัพยากรธรรมชาติและสิ่งแวดล้อม
        กระทรวงทรัพยากรธรรมชาติและสิ่งแวดล้อม

2.2 ภาพรวมการประกอบธุรกิจ

บริษัทฯ ประกอบธุรกิจโรงกลั่นน้ำมันปิโตรเลียมแบบเดี่ยว (Single-Site)
เพื่อจำหน่ายผลิตภัณฑ์ปิโตรเลียมสำเร็จรูปที่ใหญ่ที่สุดในประเทศ โดยโรงกลั่นน้ำมันของบริษัทฯ
ซึ่งตั้งอยู่ที่อำเภอศรีราชา จังหวัดชลบุรี
เป็นโรงกลั่นที่มีประสิทธิภาพสูงสุดแห่งหนึ่งในภูมิภาคเอเชียแปซิฟิก ปัจจุบัน บริษัทฯ
มีกำลังการกลั่นน้ำมันปิโตรเลียมประมาณ 275,000 บาร์เรลต่อวัน คิดเป็นประมาณร้อยละ 26
ของกำลังการกลั่นน้ำมันปิโตรเลียมทั้งหมดในประเทศ
โดยมีระบบการกลั่นและการดำเนินการทางธุรกิจในลักษณะเชื่อมโยงกับธุรกิจผลิตสารพาราไซลีน
และธุรกิจผลิตน้ำมันหล่อลื่นพื้นฐานของ บจ. ไทยพาราไซลีน และ บมจ. ไทยลู้บเบส

ปัจจุบัน บริษัทฯ ประกอบธุรกิจอื่นผ่านการถือหุ้นในบริษัทต่างๆ ซึ่งประกอบด้วยธุรกิจผลิตไฟฟ้า
ธุรกิจน้ำมันหล่อลื่นพื้นฐาน ธุรกิจการผลิตสารพาราไซลีน ธุรกิจขนส่งน้ำมันและผลิตภัณฑ์ปิโตรเคมี
ธุรกิจด้านเทคโนโลยีสารสนเทศ และธุรกิจเอทานอล โดยบริษัทฯ
มีการกระจายการลงทุนเพื่อเป็นการกระจายความเสี่ยงและเพื่อเพิ่มเสถียรภาพด้านรายได้ ณ วันที่
31 ธันวาคม 2550 บริษัทฯ มีบริษัทย่อยและบริษัทในเครือที่บริษัทฯ ถือหุ้นอยู่ ดังนี้

  -------------------------------------------------------------------------------------------------
  บริษัทย่อย/บริษัทอื่นที่บริษัทฯ ถือหุ้นอยู่  ประเภทธุรกิจ                                             ถือหุ้นร้อยละ
  ---------------------------- ------------------------------------------------------ -------------
  บจ. ไทยออยล์มารีน              ประกอบกิจการเป็นผู้ขนส่งน้ำมันปิโตรเลียมและผลิตภัณฑ์ปิโตรเคมีทางน้ำ   100 ⁽¹⁾

  บจ. ไทยพาราไซลีน              ประกอบกิจการผลิตสารพาราไซลีนและสารอะโรมาติกส์อื่น             100 ⁽²⁾

  บมจ. ไทยลู้บเบส                ประกอบกิจการผลิตน้ำมันหล่อลื่นพื้นฐาน                           100 ⁽²⁾

  บจ. ไทยออยล์เพาเวอร์           ประกอบกิจการผลิตไฟฟ้าและไอน้ำ                              55 ⁽³⁾

  บจ. ผลิตไฟฟ้าอิสระ              ประกอบกิจการผลิตไฟฟ้า                                     24
                                                                                      ^((4), (5))

  บจ. ท่อส่งปิโตรเลียมไทย          ประกอบธุรกิจขนส่งน้ำมันทางท่อ                                9 ⁽⁶⁾

  บจ. พีทีที ไอซีที โซลูชั่นส์ จำกัด     ประกอบธุรกิจให้บริการงานสื่อสารและเทคโนโลยี                   20⁽⁷⁾

  บจ. แม่สอดพลังงานสะอาด         ประกอบธุรกิจการผลิตเอทานอล                                30⁽⁸⁾

  บจ. ไทยออยล์เอนเนอร์ยี จำกัด     ประกอบธุรกิจด้านพลังงาน                                    100⁽²⁾
  -------------------------------------------------------------------------------------------------

หมายเหตุ

(1) หุ้นจำนวนร้อยละ 0.01 ถือโดยผู้บริหารของบริษัทฯ หลายท่านซึ่งเป็นผู้เริ่มก่อการบริษัทฯ
ตามที่กฎหมายกำหนดไว้

(2) หุ้นจำนวนร้อยละ 0.01 ถือโดยผู้บริหารของบริษัทฯ หลายท่านซึ่งเป็นผู้ถือหุ้นของบริษัทฯ
เพื่อให้จำนวนผู้ถือหุ้นเป็นไปตามที่กฎหมายกำหนดไว้

(3) ผู้ถือหุ้นรายอื่นของ บจ. ไทยออยล์เพาเวอร์ได้แก่ บมจ. ปตท. ถือหุ้นร้อยละ 26 และบริษัท
อิเล็คทริค เพาเวอร์ ดีเวลลอปเม้นท์ จำกัด ถือหุ้น
ร้อยละ 19

(4) ผู้ถือหุ้นรายอื่นของ บจ. ผลิตไฟฟ้าอิสระได้แก่ บมจ. ปตท. ถือหุ้นร้อยละ 20 และ บจ.
ไทยออยล์เพาเวอร์ ถือหุ้นร้อยละ 56

(5) ปัจจุบันบริษัทฯ ถือหุ้นทางตรงใน บจ. ผลิตไฟฟ้าอิสระ อยู่ร้อยละ 24 และถือหุ้นทางอ้อมใน
บจ. ผลิตไฟฟ้าอิสระ ผ่านการถือหุ้นใน บจ. ไทยออยล์เพาเวอร์ อีกร้อยละ 55

(6) ผู้ถือหุ้นรายอื่นของ บจ. ท่อส่งปิโตรเลียมไทย ภายหลังการซื้อหุ้นเพิ่มทุนของ
บจ.ปิโตรนาสรีเทล (ประเทศไทย) วันที่ 22 กุมภาพันธ์ 2550ได้แก่ บมจ. ปตท. ถือหุ้นร้อยละ
33 เอสโซ่ ถือหุ้นร้อยละ 21 เชลล์ ถือหุ้นร้อยละ 15 บริษัท เชฟรอน เทรดดิ้ง แอนด์
ทรานสปอร์ต คอร์ปอเรชั่น ถือหุ้นร้อยละ 10 บจ. ปิโตรนาสรีเทล (ประเทศไทย) ถือหุ้นร้อยละ 4
และ ผู้ถือหุ้นอื่นๆ อีกร้อยละ 8

(7) ผู้ถือหุ้นรายอื่นของ บจ. พีทีที ไอซีที โซลูชั่นส์ จำกัด ได้แก่ บริษัท ปตท. จำกัด (มหาชน)
บริษัท ปตท. สำรวจและผลิตปิโตรเลียม จำกัด (มหาชน) บริษัท ปตท.เคมีคอล จำกัด (มหาชน)
และบริษัทอะโรเมติกส์ (ประเทศไทย) จำกัด (มหาชน) ในสัดส่วนการถือหุ้น แต่ละบริษัทร้อยละ
20

(8) ผู้ถือหุ้นรายอื่นของ บจ. แม่สอดพลังงานสะอาด ได้แก่ บริษัท ผาแดงอินดัสตรี จำกัด (มหาชน
)ถือหุ้นร้อยละ 35 และบริษัท เพโทรกรีน จำกัด ถือหุ้นร้อยละ 35 อย่างไรก็ตาม การลงทุนใน
บจ. แม่สอดพลังงานสะอาดยังไม่มีการดำเนินงานเชิงพาณิชย์

2.3 โครงสร้างรายได้

บริษัทฯ มีรายได้จากธุรกิจกลั่นน้ำมันเป็นหลัก นอกจากนี้ บริษัทฯ
ยังมีรายได้จากธุรกิจกลั่นน้ำมันหล่อลื่นพื้นฐาน ธุรกิจผลิตสารพาราไซลีน ธุรกิจผลิตไฟฟ้า
และธุรกิจขนส่งน้ำมันและผลิตภัณฑ์ปิโตรเคมีโดยมีรายละเอียดปรากฏตามตารางแสดงรายได้ดังต่อไปนี้

หน่วย: ล้านบาทยกเว้นอัตราร้อยละ

+--------------------+-----+-----+------+----+------+----+-------+---+
|                    |     |     | รอบ  |    |      |    |       |   |
|                    |     |     | ปีสิ้นส |    |      |    |       |   |
|                    |     |     | ุดวันที่ |    |      |    |       |   |
|                    |     |     | 31   |    |      |    |       |   |
|                    |     |     | ธัน   |    |      |    |       |   |
|                    |     |     | วาคม |    |      |    |       |   |
+--------------------+-----+-----+------+----+------+----+-------+---+
|                    | ดำ  | %   | 2548 |    | 2549 |    | 2550  |   |
|                    | เนิน | ก   |      |    |      |    |       |   |
|                    |     | ารถ | ปรับป |    | ปรับป |    |       |   |
|                    | การ | ือหุ้น | รุงให |    | รุงให |    |       |   |
|                    | โดย | ของ | ม่⁽¹⁾ |    | ม่⁽¹⁾ |    |       |   |
|                    | ⁽⁴⁾ |     |      |    |      |    |       |   |
+--------------------+-----+-----+------+----+------+----+-------+---+
|                    |     | บ   | จำนว | %  | จำนว | %  | จำน   | % |
|                    |     | ริษัท | นเงิน |    | นเงิน |    | วนเงิน |   |
+--------------------+-----+-----+------+----+------+----+-------+---+
| ก. ขายสุทธิ          |     |     |      |    |      |    |       |   |
+--------------------+-----+-----+------+----+------+----+-------+---+
| 1. ธุรกิจกลั่นน้ำมัน     | TOP | -   | 246  | 97 | 280  | 99 | 25    | 9 |
|                    |     |     | ,213 |    | ,148 |    | 3,959 | 6 |
+--------------------+-----+-----+------+----+------+----+-------+---+
| 2.                 | TLB | 100 | 14   | 6  | 17   | 6  | 2     | 8 |
| ธุรกิจน้ำมันหล่อลื่นพื้นฐาน |     |     | ,206 |    | ,647 |    | 1,582 |   |
+--------------------+-----+-----+------+----+------+----+-------+---+
| 3.                 | TPX | 100 | 32   | 13 | 41   | 15 | 3     | 1 |
| ธุรกิจผลิตสารพาราไซลีน |     |     | ,127 |    | ,604 |    | 3,247 | 3 |
+--------------------+-----+-----+------+----+------+----+-------+---+
| 4. ธุรกิจผลิตไฟฟ้า     | TP/ | 55  | 11   | 5  | 11   | 4  | 1     | 5 |
|                    | IPT | /24 | ,141 |    | ,820 |    | 2,203 |   |
+--------------------+-----+-----+------+----+------+----+-------+---+
| 5.                 | TM  | 100 | 691  | -  | 518  | -  | 731   | - |
| ธุรกิจขนส่งน้ำ         |     |     |      |    |      |    |       |   |
| มันและผลิตภัณฑ์ปิโตรเคมี |     |     |      |    |      |    |       |   |
+--------------------+-----+-----+------+----+------+----+-------+---+
| หัก รายการระหว่างกัน  |     |     | (55, | (2 | (72, | (2 | (60   | ( |
|                    |     |     | 267) | 2) | 628) | 6) | ,671) | 2 |
|                    |     |     |      |    |      |    |       | 3 |
|                    |     |     |      |    |      |    |       | ) |
+--------------------+-----+-----+------+----+------+----+-------+---+
| รวม                |     |     | 249  | 99 | 279  | 98 | 26    | 9 |
|                    |     |     | ,111 |    | ,109 |    | 1,051 | 9 |
+--------------------+-----+-----+------+----+------+----+-------+---+
| ข.                 |     |     |      |    |      |    |       |   |
| กำไรจากการปรับมูลค่า  |     |     |      |    |      |    |       |   |
| สัญญาแลกเปลี่ยนเงินตรา |     |     |      |    |      |    |       |   |
+--------------------+-----+-----+------+----+------+----+-------+---+
| 1. ธุรกิจกลั่นน้ำมัน     | TOP | -   | -    | -  | 81   | -  | 515   | - |
+--------------------+-----+-----+------+----+------+----+-------+---+
| 2.                 | TPX | 100 | -    | -  | -    | -  | 114   | - |
| ธุรกิจผลิตสารพาราไซลีน |     |     |      |    |      |    |       |   |
+--------------------+-----+-----+------+----+------+----+-------+---+
| รวม                |     |     | -    | -  | 81   | -  | 629   | - |
+--------------------+-----+-----+------+----+------+----+-------+---+
| ค.                 |     |     |      |    |      |    |       |   |
| กำไรจากอัตราแลกเป   |     |     |      |    |      |    |       |   |
| ลี่ยนเงินตราต่างประเทศ |     |     |      |    |      |    |       |   |
| ⁽²⁾                |     |     |      |    |      |    |       |   |
+--------------------+-----+-----+------+----+------+----+-------+---+
| 1. ธุรกิจกลั่นน้ำมัน     | TOP | -   | -    | -  | 2    | 1  | 1,433 | 1 |
|                    |     |     |      |    | ,887 |    |       |   |
+--------------------+-----+-----+------+----+------+----+-------+---+
| 2.                 | TLB | 100 | -    | -  | (18) | -  | (23)  | - |
| ธุรกิจน้ำมันหล่อลื่นพื้นฐาน |     |     |      |    |      |    |       |   |
+--------------------+-----+-----+------+----+------+----+-------+---+
| 3.                 | TPX | 100 | -    | -  | 98   | -  | (80)  | - |
| ธุรกิจผลิตสารพาราไซลีน |     |     |      |    |      |    |       |   |
+--------------------+-----+-----+------+----+------+----+-------+---+
| 4. ธุรกิจผลิตไฟฟ้า     | TP/ | 55  | -    | -  | 523  | -  | 191   | - |
|                    | IPT | /24 |      |    |      |    |       |   |
+--------------------+-----+-----+------+----+------+----+-------+---+
| 5. ธุรกิจขนส่งน้ำมัน    | TM  | 100 | -    | -  | -    | -  | (1)   | - |
| และผลิตภัณฑ์ปิโตรเคมี   |     |     |      |    |      |    |       |   |
+--------------------+-----+-----+------+----+------+----+-------+---+
| รวม                |     |     | -    | -  | 3    | 1  | 1,520 | 1 |
|                    |     |     |      |    | ,490 |    |       |   |
+--------------------+-----+-----+------+----+------+----+-------+---+
| ง.                 |     |     |      |    |      |    |       |   |
| ค่าสินไหมทดแท        |     |     |      |    |      |    |       |   |
| นสุทธิจากบริษัทประกันภัย |     |     |      |    |      |    |       |   |
+--------------------+-----+-----+------+----+------+----+-------+---+
| 1. ธุรกิจผลิตไฟฟ้า     | TP/ | 55  | -    | -  | 393  | -  | -     | - |
|                    | IPT | /24 |      |    |      |    |       |   |
+--------------------+-----+-----+------+----+------+----+-------+---+
| จ.                 |     |     |      |    |      |    |       |   |
| กลับรายการค่าเผื่อจา   |     |     |      |    |      |    |       |   |
| กการด้อยค่าของสินทรัพย์ |     |     |      |    |      |    |       |   |
+--------------------+-----+-----+------+----+------+----+-------+---+
| 1.                 | TLB | 100 | 2    | 1  | -    | -  | -     | - |
| ธุรกิจน้ำมันหล่อลื่นพื้นฐาน |     |     | ,894 |    |      |    |       |   |
+--------------------+-----+-----+------+----+------+----+-------+---+
| ฉ. กำไร/(ขาดทุน)    |     |     |      |    |      |    |       |   |
| จากการขายทรัพย์สิน    |     |     |      |    |      |    |       |   |
+--------------------+-----+-----+------+----+------+----+-------+---+
| 1. ธุรกิจกลั่นน้ำมัน     | TOP | -   | (    | -  | -    | -  | -     | - |
|                    |     |     | 305) |    |      |    |       |   |
+--------------------+-----+-----+------+----+------+----+-------+---+
| 2.                 | TLB | 100 | 154  | -  | -    | -  | -     | - |
| ธุรกิจน้ำมันหล่อลื่นพื้นฐาน |     |     |      |    |      |    |       |   |
+--------------------+-----+-----+------+----+------+----+-------+---+

  -------------------- -------- ------- --------- ----- --------- ----- --------- -----
  3.                   TPX      100     134       -     -         -     -         -
  ธุรกิจผลิตสารพาราไซลีน                                                              

  4. ธุรกิจขนส่งน้ำมัน      TM       100     55        -     -         -     -         -
  และผลิตภัณฑ์ปิโตรเคมี                                                                

  หัก รายการระหว่างกัน                     152       -     -         -     -         -

  รวม                                   190       -     -         -     -         -

  ช. รายได้อื่น ⁽³⁾                                                                  

  1. ธุรกิจกลั่นน้ำมัน       TOP      -       1,711     1     3,143     1     4,826     2

  2.                   TLB      100     343       -     131       -     178       -
  ธุรกิจน้ำมันหล่อลื่นพื้นฐาน                                                              

  3.                   TPX      100     110       -     206       -     151       -
  ธุรกิจผลิตสารพาราไซลีน                                                              

  4. ธุรกิจผลิตไฟฟ้า       TP/IPT   55/24   44        -     70        -     205       -

  5. ธุรกิจขนส่งน้ำมัน      TM       100     7         -     4         -     4         -
  และผลิตภัณฑ์ปิโตรเคมี                                                                

  หัก รายการระหว่างกัน                     (1,512)   (1)   (2,919)   (1)   (4,731)   (2)

  รวม                                   703       -     635       -     633       -

  รวมรายได้ (ก – ช)                      252,898   100   283,708   100   263,833   100

                                                                                  
  -------------------- -------- ------- --------- ----- --------- ----- --------- -----

หมายเหตุ

(1) สภาวิชาชีพบัญชีได้ประกาศใช้มาตรฐานบัญชีฉบับปรับปรุงใหม่ ตั้งแต่ 1 มกราคม 2550
ดังนั้นงบการเงินสำหรับปี 2548 และ 2549 ที่นำมาแสดงเปรียบเทียบจึงได้รับการปรับปรุงใหม่

(2) ปี 2548 ขาดทุนสุทธิจากอัตราแลกเปลี่ยนเงินตราต่างประเทศ

(3) ได้แก่ ดอกเบี้ยรับ เงินชดเชยภาษีสินค้าส่งออก รายได้จากการให้บริการแก่บริษัทในเครือ
ค่าเช่าที่ดิน ค่าบริการใช้ทุ่นผูกเรือน้ำลึก ค่าเช่าถังน้ำมัน ค่าบริการใช้สถานีจ่ายน้ำมันทางรถ
เป็นต้น

(4) TOP หมายถึง บริษัท ไทยออยล์ จำกัด (มหาชน)

TLB หมายถึง บริษัท ไทยลู้บเบส จำกัด (มหาชน)

TPX หมายถึง บริษัท ไทยพาราไซลีน จำกัด

TP หมายถึง บริษัท ไทยออยล์เพาเวอร์ จำกัด

IPT หมายถึง บริษัท ผลิตไฟฟ้าอิสระ (ประเทศไทย) จำกัด ซึ่งบริษัทฯ ถือหุ้นทางอ้อม โดย TP
ถือหุ้นอยู่ร้อยละ 56 และบริษัทฯ ถือหุ้นทางตรงอีกร้อยละ 24

TM หมายถึง บริษัท ไทยออยล์มารีน จำกัด

2.4 ข้อได้เปรียบในการแข่งขัน

บริษัทฯ เชื่อว่ามีข้อได้เปรียบในการแข่งขันที่สำคัญของบริษัทฯ ดังนี้

โรงกลั่นน้ำมันขนาดใหญ่ที่มีกระบวนการกลั่นน้ำมันแบบคอมเพล็กซ์ (Complex Refinery)
ทำให้มีประสิทธิภาพและความยืดหยุ่นในการกลั่นน้ำมันสูง
โดยมีต้นทุนค่าใช้จ่ายดำเนินงานอยู่ในระดับที่ได้เปรียบในการแข่งขัน

โรงกลั่นน้ำมันของบริษัทฯ เป็นโรงกลั่นน้ำมันเดี่ยว (Single-Site)
ซึ่งมีกระบวนการกลั่นน้ำมันแบบคอมเพล็กซ์ (Complex Refinery)
ที่ใหญ่ที่สุดในประเทศและทันสมัยที่สุดแห่งหนึ่งในภูมิภาคเอเชียแปซิฟิก
โดยมีกำลังการกลั่นน้ำมันดิบและวัตถุดิบอื่นๆได้ประมาณ 225,000 บาร์เรลต่อวัน
คิดเป็นประมาณร้อยละ 22 ของกำลังการกลั่นทั้งหมดในประเทศ และตั้งแต่ช่วงกลางเดือนธันวาคม
2550 บริษัทฯ ขยายกำลังการกลั่นหน่วยกลั่นน้ำมันดิบเพิ่มอีก 50,000 บาร์เรลต่อวัน
รวมมีกำลังการกลั่น ณ สิ้นปี 2550 ที่ 275,000 บาร์เรลต่อวัน
โดยกระบวนการกลั่นน้ำมันดิบของบริษัทฯได้รับการสนับสนุนทางด้านเทคนิคจาก Shell Global
Solution International B.V. (SGSI)
ซึ่งเป็นบริษัทที่ให้คำแนะนำทางด้านเทคนิคชั้นนำของโลก โดยบริษัทฯ ได้รับข้อมูลทางด้านเทคโนโลยี
รวมถึงได้รับการฝึกอบรมจากบริษัทดังกล่าวเป็นเวลากว่า 40 ปี ในปัจจุบัน SGSI
เป็นผู้ให้บริการทางด้านเทคนิคแก่โรงกลั่นน้ำมันประมาณ 50 แห่งทั่วโลกในการที่บริษัทฯ
มีโรงกลั่นน้ำมันแบบคอมเพล็กซ์ (Complex Refinery)ที่ใช้เทคโนโลยีขั้นสูงนี้ทำให้บริษัทฯ
สามารถผลิตผลิตภัณฑ์ปิโตรเลียมสำเร็จรูปและวัตถุดิบปิโตรเคมีที่มีราคาและคุณภาพสูงจากน้ำมันดิบได้มากกว่าโรงกลั่นน้ำมันแบบพื้นฐาน
(Hydro-Skimming Refinery) ซึ่งไม่มีหน่วยแตกโมเลกุล (Cracking Facilities)

โรงกลั่นน้ำมันของบริษัทฯ
ถูกออกแบบมาให้สามารถใช้ประโยชน์จากวัตถุดิบที่ใช้ในการผลิตสูงสุดและให้ได้ผลิตภัณฑ์ปิโตรเลียมสำเร็จรูปเพื่อจำหน่ายในประเทศมากที่สุด
ซึ่งทำกำไรให้มากกว่าการส่งออกไปยังตลาดในต่างประเทศ บริษัทฯ
สามารถปรับเปลี่ยนผลิตภัณฑ์ที่ผลิตเพื่อจำหน่ายตามเงื่อนไขของตลาดในประเทศในช่วงเวลาต่างๆ
กัน จึงทำให้บริษัทฯ มีกำไรจากการ
กลั่นขั้นต้นที่สูง หากรัฐบาลออกกฎหมายเกี่ยวกับคุณภาพผลิตภัณฑ์ที่เข้มงวดมากขึ้นในอนาคต
โดยเฉพาะอย่างยิ่งการลดระดับเบนซีน (Benzene) และปริมาณกำมะถันในน้ำมันเบนซิน
และน้ำมันดีเซล บริษัทฯ มั่นใจว่าโรงกลั่นน้ำมันแบบคอมเพล็กซ์ (Complex Refinery)
ของบริษัทฯ
จะสามารถปฏิบัติตามข้อกำหนดที่เปลี่ยนแปลงของภาครัฐเพื่อให้สอดคล้องกับนโยบายสิ่งแวดล้อมหรือกฎหมายอื่นๆ
ด้วยต้นทุนที่ต่ำ ปัจจุบัน อัตราส่วนของ Upgrading-to-Refining (Upgrading-to-Refining
Ratio)
ซึ่งเป็นอัตราส่วนของความสามารถในการเพิ่มคุณค่าน้ำมันทั้งหมดของโรงกลั่นน้ำมันต่อกำลังการกลั่นน้ำมันดิบโดยรวม
คิดเป็นประมาณร้อยละ 72
อัตราส่วนดังกล่าวคำนวณโดยการนำผลรวมของกำลังการกลั่นของหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม
(Hydrocracking Unit) หน่วยแตกโมเลกุลด้วยสารเร่งปฏิกิริยา (Fluidized Catalytic
Cracking Unit) หน่วยแตกโมเลกุลด้วยความร้อน (Thermal Cracking Unit)
หน่วยเพิ่มออกเทนด้วยสารเร่งปฏิกิริยา (Continuous Catalyst Regeneration
Platforming Unit) และหน่วยเพิ่มออกเทนด้วยสารเร่งปฏิกิริยาโดยใช้ไฮโดรเจนร่วม
(Isomerization Unit) หารด้วยกำลังการกลั่นน้ำมันดิบของหน่วยกลั่น อัตราส่วนของ
Hydrotreating-to-Refining (Hydrotreating-to-Refining Ratio)
ซึ่งเป็นอัตราส่วนของความสามารถของโรงกลั่นน้ำมันในการลดกำมะถันที่จะต่ำลงในอนาคตประมาณร้อยละ
90
โดยอัตราดังกล่าวคำนวณจากการนำผลรวมของกำลังการผลิตของหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม
(Hydrocracking Unit) หน่วยกำจัดสารปนเปื้อนในน้ำมันเบนซิน (Hydrotreating Unit)
และหน่วยกำจัดสารปนเปื้อนในน้ำมันดีเซล (Hydrodesulfurization Unit)
หารด้วยกำลังการกลั่นน้ำมันดิบทั้งหมด

โรงกลั่นน้ำมันของบริษัทฯ ประกอบไปด้วยหน่วยการกลั่นน้ำมันหลายหน่วย ซึ่งทำให้บริษัทฯ
สามารถซ่อมแซมและบำรุงรักษาหน่วยการกลั่นน้ำมันบางหน่วยได้โดยไม่กระทบต่อกระบวนการผลิตโดยรวม
ทำให้เกิดความมั่นคงในการผลิต และสามารถรักษาอัตราการใช้กำลังการผลิต (Utilization
Rate) ได้อย่างมีประสิทธิภาพสูงสุด นอกจากนี้ โรงกลั่นน้ำมันของบริษัทฯ
ยังได้รับการออกแบบให้มีความยืดหยุ่นสูงในการใช้วัตถุดิบประเภทต่างๆ
แม้ว่าชนิดของวัตถุดิบที่เลือกใช้จะขึ้นอยู่กับราคาและผลตอบแทน แต่บริษัทฯ
ยังคงสามารถที่จะใช้น้ำมันดิบเพื่อใช้ในการกลั่นได้หลายประเภท อาทิประเภทเบา (Light) กลาง
(Medium) และหนัก (Heavy) ตลอดจนน้ำมันดิบที่มีปริมาณกำมะถันสูง (Sour Crude Oil)
จากภูมิภาคตะวันออกกลาง และน้ำมันดิบที่มีปริมาณกำมะถันต่ำ (Sweet Crude Oil)
จากเอเชียตะวันออกไกล (Far East) และแอฟริกาตะวันตก ซึ่งก่อให้เกิดผลกำไรสูงสุดต่อบริษัทฯ
และเป็นข้อได้เปรียบในการแข่งขันที่จะทำให้ธุรกิจของบริษัทฯ มีกำไรสูงสุด

การวัดผลการดำเนินงานด้านการกลั่น

จากการประเมินผลการดำเนินงานของโรงกลั่นในรอบปี 2549 ที่ผ่านมา
เปรียบเทียบกับโรงกลั่นน้ำมันปิโตรเลียมชั้นนำกว่า 40 แห่งทั่วโลกที่ใช้บริการทางเทคนิค หรือ
Technical Service Agreement จากบริษัท Shell Global Solutions International
(SGSI) โดยใช้ดัชนีวัดผลการดำเนินงานที่สำคัญเป็นตัวชี้วัด
จะเห็นว่าดัชนีวัดผลการดำเนินงานบางตัวของโรงกลั่นมีค่าเพิ่มสูงขึ้นเมื่อเทียบกับปี 2548
เนื่องจากโรงกลั่นมีการหยุดเดินเครื่องหน่วยผลิตบางหน่วยเพื่อตรวจสอบและซ่อมบำรุงทั้งที่เป็นไปตามแผนและนอกเหนือแผนการหยุดเดินเครื่องตามวาระ
ทั้งนี้ เพื่อให้โรงกลั่นมีความพร้อมและสามารถเดินเครื่องหน่วยกลั่นได้อย่างเต็มประสิทธิภาพ
กล่าวได้ว่าผลการดำเนินงานของโรงกลั่นโดยภาพรวมยังคงอยู่ในระดับที่น่าพอใจ
ดังแสดงในกราฟรูปที่ 2

เมื่อพิจารณาจากดัชนีชี้วัดผลการดำเนินงานที่สำคัญๆ ของโรงกลั่นในรอบปี 2549 ตัวอย่างเช่น
ค่าใช้จ่ายดำเนินการของโรงกลั่นที่ไม่รวมค่าใช้จ่ายด้านพลังงานและค่าเสื่อมราคา
ค่าใช้จ่ายในการซ่อมบำรุงหน่วยกลั่น ค่าแรงของพนักงานและผู้รับเหมา และดัชนีด้านพลังงาน
ได้รับการจัดกลุ่มให้อยู่ใน 1^(st) Tercile* เมื่อเปรียบเทียบกับกลุ่มโรงกลั่นฯ
ภายใต้การให้บริการทางเทคนิคจาก SGSI ขณะเดียวกัน
จากการที่คณะกรรมการด้านปรับปรุงประสิทธิภาพการใช้พลังงานและลดการสูญเสียไฮโดรคาร์บอน
(Energy & Loss Improvement Committee)
ได้เฝ้าติดตามด้านประสิทธิภาพการใช้พลังงานและการลดการสูญเสียไฮโดรคาร์บอนอย่างต่อเนื่อง
ทำให้โรงกลั่นสามารถควบคุมการสูญเสียน้ำมันจากกระบวนการผลิตได้ดีขึ้นกว่าปีที่ผ่านมา
จึงทำให้ดัชนีชี้วัดการสูญเสีย (Loss Index) ดีขึ้นอย่างเห็นได้ชัด อย่างไรก็ตาม
ดัชนีพนักงานและผู้รับเหมาเพิ่มสูงขึ้นเนื่องจากมีการใช้แรงงานผู้รับเหมาในงานหยุดซ่อมหน่วยกลั่นดังกล่าวข้างต้น
ซึ่งแรงงานดังกล่าวเป็นแรงงานที่มีการว่าจ้างทำงานชั่วคราวเฉพาะในช่วงหยุดซ่อมหน่วยกลั่นเท่านั้น

SRI Efficiency Performance

[]

  สถานที่ตั้งของโรงกลั่นน้ำมันที่เข้าถึงเครือข่ายการส่งมอบผลิตภัณฑ์ที่สะดวก

โรงกลั่นน้ำมันของบริษัทฯ ตั้งอยู่ใกล้ท่าเรือน้ำลึกแหลมฉบังที่อำเภอศรีราชา จังหวัดชลบุรี
ซึ่งตั้งอยู่ห่างจากกรุงเทพ มหานคร ไปทางตะวันออกเฉียงใต้ประมาณ 124 กิโลเมตร
ระบบท่อลำเลียงที่สามารถขนส่งผลิตภัณฑ์ได้หลายชนิด (Multi-Product Pipeline) ของ บจ.
ท่อส่งปิโตรเลียมไทยนั้น มีความสามารถในการลำเลียงถึง 26,000 ล้านลิตรต่อปี
โดยเริ่มจากอำเภอศรีราชา จังหวัดชลบุรี
ผ่านเขตลำลูกกาไปถึงท่าอากาศยานดอนเมืองและไปถึงจังหวัดสระบุรี
ซึ่งเป็นแหล่งที่ตั้งของคลังน้ำมัน ของผู้ประกอบการจำหน่ายน้ำมันส่วนมาก
ระบบท่อลำเลียงดังกล่าวนี้จะขยายไปยังท่าอากาศยานสุวรรณภูมิ สถานที่ตั้งโรงกลั่นน้ำมันของบริษัทฯ
ทำให้ผู้ซื้อผลิตภัณฑ์สามารถใช้เครือข่ายการส่งมอบผลิตภัณฑ์ที่สะดวกและทำให้ผู้ซื้อผลิตภัณฑ์ปิโตรเลียมสำเร็จรูปจากบริษัทฯ
สามารถรับสินค้าผ่านทางระบบท่อลำเลียงของ บจ. ท่อส่งปิโตรเลียมไทย
ซึ่งเป็นบริษัทร่วมทุนของบริษัทฯ ได้ด้วยค่าใช้จ่ายที่ไม่สูงมากนัก
และยังสามารถขนส่งผลิตภัณฑ์โดยการขนส่งทางบกและทางเรือ ดังนั้น ลูกค้าของบริษัทฯ
จึงสามารถรับสินค้าของบริษัทฯ ด้วยวิธีการขนส่งแบบต่างๆ
และสามารถจัดจำหน่ายและกระจายผลิตภัณฑ์ด้วยต้นทุนที่ต่ำไปยังบริเวณที่มีความต้องการผลิตภัณฑ์ปิโตรเลียมสำเร็จรูปสูง
ซึ่งรวมถึง กรุงเทพมหานคร และศูนย์กลางในแต่ละภูมิภาคของประเทศ

  สาธารณูปโภคที่สำคัญเพียงพอที่พร้อมสำหรับการขยายธุรกิจ

บริษัทฯ มีสาธารณูปโภคที่สำคัญที่สามารถใช้ในการขยายธุรกิจกลั่นน้ำมัน
ธุรกิจปิโตรเคมีและธุรกิจผลิตไฟฟ้า ที่ดินที่บริษัทฯ ได้ทำการเช่าหรือเป็นเจ้าของนั้น
มีเนื้อที่เพียงพอสำหรับการประกอบกิจการในปัจจุบันและสำหรับรองรับแผนการขยายกิจการ
ซึ่งรวมถึงแผนการขยาย CDU-3 เพื่อเพิ่มกำลังการกลั่นน้ำมันอีก 50,000 บาร์เรลต่อวัน
รวมถึงขยายหน่วยกลั่นอื่นๆ ที่เกี่ยวข้องกับการรวมธุรกิจและการขยายการผลิตของ บจ.
ไทยพาราไซลีน และการขยายงานของ บมจ. ไทยลู้บเบส ในอนาคต นอกจากนี้ บริษัทฯ
ยังมีที่ดินซึ่งพร้อมสำหรับการก่อสร้างโรงไฟฟ้าขนาดประมาณ 700 เมกะวัตต์ได้อีก 2 โรง
(แม้ว่าบริษัทฯ ยังมิได้รับสัมปทานในการสร้างโรงไฟฟ้าในปัจจุบัน)
นอกจากโรงกลั่นน้ำมันของบริษัทฯ จะเชื่อมต่อกับระบบลำเลียงผลิตภัณฑ์น้ำมันภายนอกแล้ว
โรงกลั่นน้ำมันของบริษัทฯ ยังเชื่อมต่อกับท่อส่งก๊าซธรรมชาติขนาด 28 นิ้ว สายส่งไฟฟ้าขนาด 230
กิโลโวลต์และท่อส่งน้ำดิบ (Raw Water Pipeline) ขนาด 16 นิ้ว และ 28 นิ้ว
เพื่อรับน้ำดิบจากอ่างเก็บน้ำใกล้เคียง

  ความสัมพันธ์ที่ดีกับลูกค้า

ลูกค้าส่วนใหญ่ของบริษัทฯ เป็นลูกค้าที่ได้ดำเนินธุรกิจกับบริษัทฯ เป็นเวลากว่าสิบปี บริษัทฯ
จำหน่ายผลิตภัณฑ์ปิโตรเลียมสำเร็จรูปในประเทศให้แก่บริษัทน้ำมันขนาดใหญ่ 3 ราย ประกอบด้วย
บมจ. ปตท. เชลล์ และ เชฟรอน มีมูลค่า
การจำหน่ายคิดเป็นสัดส่วนรวม ร้อยละ 56 ร้อยละ 53 และร้อยละ 57
ของปริมาณขายรวมของบริษัทฯ ในปี 2548 ปี 2549 และปี2550 ตามลำดับ
ด้วยเหตุที่ยอดขายของบริษัทฯ ขึ้นอยู่กับลูกค้าเพียงไม่กี่ราย บริษัทฯ
อาจได้รับผลกระทบหากลูกค้าเหล่านี้ มีการเปลี่ยนแปลงฐานะทางการเงิน หรือผลการดำเนินงาน
หรือ อุปสงค์ของสินค้า การที่บริษัทฯ มีความสัมพันธ์ที่ดีกับลูกค้าเหล่านี้
เป็นผลเนื่องมาจากความสามารถในการตอบสนองความต้องการที่เฉพาะเจาะจง เช่น
น้ำมันเชื้อเพลิงเครื่องบินสำหรับหน่วยงานราชการ รวมไปถึงการจัดส่งที่ตรงต่อเวลา

2.5 เป้าหมายการดำเนินธุรกิจ

บริษัทฯ
มีเป้าหมายที่จะเป็นผู้นำในการดำเนินธุรกิจเชิงบูรณาการด้านการกลั่นน้ำมันและปิโตรเคมีที่ต่อเนื่องอย่างครบวงจรในภูมิภาค
โดยมีการเติบโตที่ยั่งยืน สามารถเพิ่มมูลค่าแก่ผู้มีส่วนได้ส่วนเสียอย่างเหมาะสม
และคำนึงถึงดุลยภาพด้านสิ่งแวดล้อม และการเอื้อประโยชน์ต่อสังคมโดยรวม
โดยกำหนดพันธกิจในการดำเนินธุรกิจ ดังนี้

-   ดำรงสถานะเป็นโรงกลั่นหลักที่เอื้อประโยชน์สูงสุดในการบริหารจัดการของกลุ่มโรงกลั่น ปตท.

-   ขยายขีดความสามารถเพื่อตอบสนองความต้องการภายในประเทศที่เพิ่มมากขึ้น

-   เสริมสร้างศักยภาพการแข่งขันในฐานะผู้ผลิตไฟฟ้าเพื่อเพิ่มความแข็งแกร่งให้ธุรกิจหลัก

-   ก้าวสู่องค์กรแห่งความเป็นเลิศ ด้วยทีมงานที่มุ่งสร้างสรรค์สิ่งใหม่
    บนพื้นฐานแห่งความเชื่อมั่นระหว่างกัน

ในช่วงที่บริษัทฯ ดำเนินการกระจายหุ้นสามัญเพื่อเสนอขายแก่นักลงทุนและประชาชนทั่วไปในปี 2547
บริษัทฯ กำหนดกลยุทธ์เพื่อเพิ่มศักยภาพในการดำเนินธุรกิจ ประกอบด้วย

-   การขยายกำลังในการกลั่นน้ำมันเพื่อให้สามารถผลิตผลิตภัณฑ์น้ำมันปิโตรเลียมสำเร็จรูปตามความต้องการในประเทศที่เพิ่มขึ้นในอนาคตเพื่อขยายกำลังการการกลั่นหน่วย
    CDU-3 ซึ่งส่งผลให้กำลังการกลั่นรวมเพิ่มจาก 225,000 บาร์เรลต่อวัน เป็น 275,000
    บาร์เรลต่อวัน รวมทั้งลงทุนในโครงการระบบสาธารณูปโภคที่เกี่ยวเนื่อง ได้แก่
    โครงการเครื่องกำเนิดไฟฟ้ากังหันก๊าซ
    และโครงการขยายระบบท่อส่งน้ำมันดิบใต้ทะเลที่เชื่อมทุ่นผูกเรือน้ำลึกเพื่อรองรับเรือบรรทุกน้ำมันดิบขนาดใหญ่ที่มีระวางบรรทุกมากขึ้นและรับน้ำมันดิบให้ได้สูงถึง
    2.0 ล้านบาร์เรล ช่วยลดต้นทุนค่าขนส่งน้ำมันดิบของบริษัทฯ

  บริษัทฯ สามารถดำเนินการโครงการขยายกำลังการกลั่นหน่วย CDU-3
  แล้วเสร็จโดยเริ่มดำเนินการผลิตเชิงพาณิชย์ในกลางเดือนธันวาคม 2550 ที่ผ่านมา
  ภายใต้งบประมาณลงทุน 218 ล้านเหรียญสหรัฐฯ การเพิ่มกำลังการผลิตของ CDU-3
  และหน่วยกลั่นต่อเนื่องต่างๆ จะทำให้บริษัทฯ
  สามารถผลิตและได้รับประโยชน์จากการจำหน่ายผลิตภัณฑ์น้ำมันปิโตรเลียมสำเร็จรูปส่วนเพิ่มร้อยละ
  22 เพื่อตอบสนองความต้องการในประเทศที่เพิ่มขึ้นได้ นอกจากนี้ เนื่องด้วย
  โครงการขยายกำลังการผลิตของ CDU-3 มีงบลงทุนที่ต่ำ
  (โดยเปรียบเทียบกับการสร้างโรงกลั่นใหม่ในปัจจุบัน) ดังนั้น จึงคาดว่า
  จะเป็นโครงการที่ให้ผลตอบแทนการลงทุนที่ดีโครงการหนึ่ง

-   การเพิ่มกำไรในการกลั่นน้ำมันและการบริหารต้นทุนให้มีประสิทธิภาพ บริษัทฯ
    มีความมุ่งมั่นที่จะเพิ่มกำไรในการกลั่นน้ำมันของบริษัทฯ
    ด้วยโครงการเพิ่มประสิทธิภาพในการบริหารไฮโดรคาร์บอน (Hydrocarbon Management
    Review หรือ HMR)
    ซึ่งมุ่งเน้นในการหาช่องทางการเพิ่มผลกำไรจากการกลั่นขั้นต้นโดยการปรับปรุงประสิทธิภาพกระบวนการคัดเลือกวัตถุดิบ
    การพัฒนากระบวนการผลิตของหน่วยการผลิต การปรับการใช้ไฮโดรคาร์บอนต่างๆ
    ในโรงกลั่นให้มีประสิทธิภาพ การพัฒนาการจำหน่าย การจัดระบบการดำเนินงาน
    และจากความร่วมมือกับโรงกลั่นน้ำมันและโรงงานผลิตภัณฑ์ปิโตรเคมีในบริเวณใกล้เคียง
    บริษัทฯ ได้วางแผนการในการลดรายจ่ายอย่างต่อเนื่องเพื่อเพิ่มผลตอบแทน
    และให้ความสำคัญในการบริหารจัดการการใช้พลังงาน และการควบคุมการสูญเสีย
    ตลอดจนการเพิ่มการใช้งานของหน่วยเปลี่ยนแปลงสภาพโมเลกุล (Conversion Unit)
    โดยเฉพาะหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม (Hydrocracking
    Unit) และหน่วยเพิ่มออกเทน ด้วยสารเร่งปฏิกิริยา (Continuous Catalyst
    Regeneration Platformer) ตลอดระยะเวลาที่ผ่านมา บริษัทฯ
    ได้ใช้และจะยังคงใช้เทคโนโลยีที่ได้มีการพิสูจน์แล้วมาพัฒนากระบวนการผลิตเพื่อลดความเสี่ยงต่อการหยุดการผลิต
    ซึ่งจะส่งผลให้การใช้งานของหน่วยผลิตต่างๆ มีประสิทธิภาพสูงสุด

-   การกำหนดกลยุทธ์ในการเป็นผู้ประกอบธุรกิจกลั่นน้ำมันเป็นหลัก (Pure Play Refiner)
    บริษัทฯ ไม่มีการดำเนินธุรกิจที่เกี่ยวกับการสำรวจขุดเจาะหรือผลิตน้ำมันดิบ
    ไม่มีสถานีจำหน่ายน้ำมันหรือผลิตภัณฑ์ที่จำหน่ายภายใต้ตราสินค้าของบริษัทฯ
    นอกจากสถานีจำหน่ายน้ำมัน 2 แห่งเพื่อเหตุผลในด้านการประชาสัมพันธ์ ดังนั้น
    การจัดจำหน่ายของบริษัทฯ จึงไม่ยึดอยู่กับสถานีจำหน่ายน้ำมันใดๆ ของบริษัทฯ เอง
    และบริษัทฯ
    ไม่มีความจำเป็นที่ต้องก่อภาระค่าใช้จ่ายในการสำรวจขุดเจาะและการผลิตน้ำมันดิบรวมถึงค่าใช้จ่ายในการรักษาตราสินค้า
    ดังนั้น บริษัทฯ
    จึงสามารถที่จะมุ่งความสนใจทั้งหมดในการพัฒนาประสิทธิภาพกระบวนการกลั่นและการจัดส่งผลิตภัณฑ์ปิโตรเลียมสำเร็จรูปผ่านช่องทางการจัดจำหน่ายต่างๆ
    เพื่อให้ได้กำไรสูงสุด ค่าใช้จ่ายในการบริหารและการลงทุนของบริษัทฯ
    จึงเป็นไปเพื่อพัฒนากระบวนการกลั่นในปัจจุบัน และการพัฒนาปรับปรุงกำลังการผลิต
    โดยการเพิ่มกำลังการผลิตและขยายโรงกลั่นน้ำมัน นอกจากนี้ บริษัทฯ
    มิได้มีการแข่งขันกับลูกค้าของบริษัทฯ
    เองในธุรกิจการค้าปลีกของผลิตภัณฑ์ปิโตรเลียมสำเร็จรูปในตลาดภายในประเทศเหมือนอย่างเช่นคู่แข่งรายอื่นๆ
    ที่มีทั้งธุรกิจการกลั่นน้ำมันและธุรกิจการค้าปลีก

-   การดำเนินการผลิตในลักษณะบูรณาการร่วมกับโรงกลั่นน้ำมันหล่อลื่นพื้นฐาน
    และโรงงานพาราไซลีน ภายหลังที่บริษัทฯ ได้เข้าเป็นผู้ถือหุ้นทั้งหมดในบจม. ไทยลู้บเบส
    และบจ. ไทยพาราไซลีน ในปี 2547
    โดยมีเป้าหมายที่จะขยายธุรกิจผลิตภัณฑ์ปิโตรเคมีและโรงกลั่นน้ำมันหล่อลื่นพื้นฐาน โดยบริษัทฯ
    ได้ดำเนินโครงการการขยายกำลังการผลิตสารอะโรมาติกส์ของ บจ. ไทยพาราไซลีน จาก
    420,000 ตันต่อปี เป็น 900,000 ตันต่อปี ซึ่งคาดว่าจะแล้วเสร็จในปลายไตรมาส 1/2551

ทั้งนี้ กลยุทธ์และการดำเนินโครงการลงทุนต่างๆ เป็นไปตามแผน อย่างไรก็ตาม บริษัทฯ
ได้จัดให้มีการทบทวนกลยุทธ์ทางธุรกิจอย่างสม่ำเสมอเพื่อให้มั่นใจว่าบริษัทฯ
จะสามารถบรรลุวิสัยทัศน์ที่วางไว้ในการเป็นผู้นำของโรงกลั่นที่มีระบบการผลิตเชื่อมโยงกับการผลิตปิโตรเคมีในระดับภูมิภาค
ดังนั้น บริษัทฯ จึงกำหนดกลยุทธ์ทางธุรกิจในระหว่างปี 2551 – 2556 ไว้ดังนี้

-   การขยายงานธุรกิจที่ดำเนินอยู่ในปัจจุบัน (Organic Growth) เช่น
    การลงทุนในหน่วยกลั่นที่ทันสมัยเพื่อเพิ่มศักยภาพและลดต้นทุนการผลิต
    การเพิ่มกำลังการผลิตสารอะโรมาติกส์ การลงทุนในโครงการโรงไฟฟ้า SPP และ IPP
    ตามประกาศเชิญชวนของกระทรวงพลังงาน
    การขยายธุรกิจการขนส่งน้ำมันและผลิตภัณฑ์ปิโตรเคมี โดย บจ.ไทยออยล์มารีน
    โดยจัดซื้อเรือบรรทุกน้ำมันและผลิตภัณฑ์ปิโตรเคมี
    เพื่อรองรับความต้องการขนส่งผลิตภัณฑ์สำเร็จรูปของบริษัทฯ
    และบริษัทในกลุ่มภายหลังการขยายงานแล้วเสร็จ

-   การลงทุนขยายงานเพื่อต่อยอดทางธุรกิจ (Value Chain Enhancement) เช่น
    การขยายการดำเนินธุรกิจไปสู่ธุรกิจอะโรมาติกส์ หรือ ปิโตรเคมีที่ตลาดมีความต้องการสูงของ
    บจ. ไทยพาราไซลีน การลงทุนในโครงการผลิตสาร TDAE หรือผลิตภัณฑ์พิเศษอื่น ของ บจม.
    ไทยลู้บเบส

-   การลงทุนในธุรกิจพลังงานทางเลือก (Alternative Energy) เช่น โรงงานผลิตเอทานอล

-   การลงทุนในธุรกิจอื่นเพื่อกระจายความเสี่ยง (Diversification) เช่น
    การลงทุนในกองทุนพลังงานของบริษัทจัดการกองทุนรวม

-   การซื้อกิจการ และการลงทุนในกิจการที่เกี่ยวเนื่องต่างประเทศ (M&A / International
    Business)

โดยบริษัทฯ อยู่ระหว่างการศึกษาความเป็นไปได้ในการลงทุนในโครงการต่างๆ
ภายใต้กลยุทธ์ทางธุรกิจดังกล่าวข้างต้น โดยหากการศึกษาแล้วเสร็จบริษัทฯ
ก็จะนำเรื่องขออนุมัติจากคณะกรรมการบริษัทฯ ต่อไป

2.6 โครงสร้างการถือหุ้นของบริษัทฯ และการถือหุ้นของบริษัทฯ ในบริษัทอื่นๆ

[]

หมายเหตุ: *การดำเนินงานใน บจ. แม่สอดพลังงานสะอาดยังไม่มีการดำเนินงานเชิงพาณิชย์

ในเดือน กรกฎาคม 2550 บริษัทฯ ได้จัดตั้งบริษัท ไทยออยล์เอนเนอร์ยี จำกัด
เพื่อดำเนินกิจการด้านพลังงานของบริษัทฯ รวมทั้งเข้าร่วมยื่นประมูลโครงการโรงไฟฟ้า IPP และ
SPP ตามแผนการขยายธุรกิจด้านการผลิตไฟฟ้าของบริษัทฯ

ทั้งนี้ บริษัทฯ มีมาตรการดูแลในกรณีที่บริษัทฯ และบริษัทย่อยมีการดำเนินงานที่เป็นรายการกับ บมจ.
ปตท. บริษัทฯ
มีนโยบายการเข้าทำรายการระหว่างกันโดยจะปฏิบัติให้เป็นไปตามระเบียบของสำนักงานคณะกรรมการกำกับหลักทรัพย์และตลาดหลักทรัพย์และของตลาดหลักทรัพย์ฯ
รวมทั้งเป็นไปตามมาตรฐานการบัญชีเรื่องการเปิดเผยข้อมูลเกี่ยวกับบุคคล
หรือกิจการที่เกี่ยวข้องกันซึ่งกำหนดโดยสภาวิชาชีพบัญชีในพระบรมราชูปถัมภ์
โดยสามารถดูรายละเอียดเพิ่มเติมในข้อ 11.5
“นโยบายเกี่ยวกับการเข้าทำรายการระหว่างกันในอนาคต”